57.		Vykonanie inštruktáže o bezpečnosti pri práci
			(§ 146 ZP, § 7 ZoBP)
Ján Hladký, Stodolova ul. č. 2, 010 01 Žilina
ABC, s.r.o., Ružová ul. č. 10
010 01 Žilina
Žilina 15. 10. 2022
Vec:	Poučenie o bezpečnosti a ochrane zdravia pri práci
Dnešným dňom som bol poučený o zásadách bezpečnej a zdravotne nezávadnej práce. 
Bol som zoznámený so svojím pracoviskom a upozornený na jeho osobitnosti a riziká, najmä však tie, ktoré môžu byť príčinou úrazu. 
Ďalej potvrdzujem, že som bol oboznámený s povinnosťou používať osobné ochranné prostriedky, ktoré som obdržal a ochranné zariadenia. 
					zamestnanec	zamestnávateľ
Poznámka
V súlade s ustanovením § 7 ZoBP je zamestnávateľ povinný oboznamovať každého zamestnanca s právnymi a ostatnými predpismi na zaistenie bezpečnosti a ochrany zdravia pri práci, s vyskytujúcimi sa a predvídateľnými nebezpečenstvami a ich účinkami na zdravie, ako aj so zákazom vstupovať do priestorov, v ktorých by mohlo dôjsť k ohrozeniu zdravia.
Zamestnávateľ je rovnako povinný zamestnanca informovať o nebezpečenstvách a ohrozeniach, ktoré sa pri práci môžu vyskytovať, preventívnych a ochranných opatreniach, ktoré zamestnávateľ vykonal za účelom ochrany zdravia zamestnancov, navrhovaných opatreniach, ktoré by mali zvýšiť bezpečnosť na pracoviskách a o úrazoch, chorobách z povolania a ostatných poškodeniach zdravia z práce, ktoré sa u zamestnávateľa vyskytli.